Lo-Renz-O/malagasy-sentence huggingface dataset:
Tarehin’ny vehivavy. Zavatra ratsy ny panda satria manaratsy ny endrika sy manimba ny tarehy ary manelingelina ny mason’ny mpijery. Ampiasaina amin’ny ompa izy io eto mba hanaratsiana ny fivavian’ilay vehivavy. Zavatra miafina tsy misy mpahita ny taovam-pananahana ka tsy fantatra marina na be panda tokoa ny fivavian’ilay olona na tsy misy an’izany. Ny fahamarinan’ny zavatra ambara eto, noho izany, dia tsy fantatra mazava tsara. Ampiasaina anefa io teny io mba hanaratsiana sy hanasoketana ilay olona ompana mba hilazana fa ratsy izy, ratsy hatramin’ny fivaviany. Ao amin’ny 200 dia ahitana teny fanaratsiana ny fitombenen’ny vehivavy izay lazaina fa kely. Io teny io dia avy amin’ny fanakambanana ny hoe fisaka fory. Noho ny fanakambanan-teny dia nilatsaka ny vanin-teny faran-teny -ka ary ny f nanomboka ny teny hoe fory dia niova ho p fisa-pory no iantsoana ny olona manana fitombenana kely na fisaka. Lasa ompa anefa ny filazana izany eto satria natao hanaratsiana sy hanambaniana olona ilay teny ary ny olona ompana koa dia mety tsy hanana izany toetra izany. Ao amin’ny 201 dia soketaina amin’ny alalan’ny fanesoana ny fivaviany ho maimbo ilay olona ompana. Natao izany mba hanehoana fa olona tsy mahavatra tena ilay olona ompana ka na ny fivaviany aza tsy voasasany ara-dalàna. Ny olona be menomenona na mampitranga ny lelany no ompana amin’ny 202 ao amin’io ohatra io dia heverina ho manana lela tahaka ny vava ny fivaviana ka izany lelan’ny fivaviana izany no ampitahaina amin’ny lelan’ilay olona. Natafy ny lelan’ilay olona ompana anefa ny endrika ratsy ananan’ilay lelan’ny fivaviana satria izy io dia maloto sy misokatra lava tsy mba mikombona. Nampiasaina io teny io mba hanaratsiana sy hanambaniana ilay olona itenenana. Endrika iray isehoan’ny ompa koa ny fanaratsiana ny taovam-pananahan’ny olona akaiky ny fon’ny olona ompana. Ao amin’ny 203 sy ny 204 dia ahitana teny fanaratsiana ny taovam-pananahan’ny ray aman-dren’ilay olona ompana. Ny ray aman-dreny no olona akaiky ny fo indrindra ary sarobidy tokoa satria izy ireo no nahitana masoandro, nanabe sy nanolokolo ka mahasorena sy mahatezitra ny olona raha ireny no tevatevaina eo imasony. Ao amin’ireo ohatra roa ireo dia asongadin’ny
Tsy ny ankizy irery araka izany no mila fanabeazana fa ny rehetra. Tompon’antoka amin’ny fanabeazana ireo olona eo ambany fitarihany ireo rehetra manana fahefana noho ny anjara toerana araka izay sehatra misy azy, ary tokony hataony izany mba hahafahana mampandroso ny firenena. Mamehy izany voalaza rehetra izany i jeanne dina90raha nilaza fa adidin’ny fanjakana ny fanabeazana ny olom-pirenena rehetra ao aminy. Anisany vaindohan- draharaha aminy izany satria mandaitra sy tafita kokoa ny hafatra ampitaina raha nandia fianarana ny mponina 3.1.3. Ny fampandrosoana ifotony
Dingana iray tsy maintsy lalovan’ny olombelona ny fahazazana. Eo no fotoana ahitana fahasambarana indrindra eo amin’ny fiainana. Ny fahazazany no mamaritra ny fiainan’ny olona tsirairay. Nisy ireo hery namolavola azy ho tonga olo-mendrika sy olom-banona, dia ireo ray aman-dreniny sy ny fiaraha-monina.
Araka ny hita ao amin’ny développement de a à z ny fitomboan’ny toe-karena dia mitaky fitsitsiana mba hisian’ny ambim-bava ka hanana renivola na kapitaly enti- miasa. Ny toe-java misy anefa dia tsy ahafahan’ny tantsaha manoatra, satria kely ny vokatra miakatra mitaha amin’ny filana. Vokany, tsy dia manana ambim-bava loatra. Ankoatra ny famatsiana ara-pitaovana nataon’ny psdr mantsy dia efa nahazatra ny tantsaha koa ny fisamboram-bola atao amin’ny boa, otiv, cecam ny fisamboram-bola dia atao mialohan’ny taom-pambolena. Noho ny toe-javatra nolazaina teo ambony, voatery manabanga ny vola nosamborina hoenti-miasa ny tantsaha. Efa fantatry ny tantsaha fa hisy foana ny fampisamborana, ka tsy mampaninona azy na dia tsy misy tahiry intsony aza eo aminy, toa tsy misy tombony ho an’ireo mpamboly ny fisamboram-bola atao. Dia toy izany hatrany ny fiainan’ireo tantsaha. Marihina anefa fa tsy ny fisamboram-bola no tsy mety ho an’ny tantsaha; ny tokony ho izy aza dia tena mila izany izy ireo, araka ny tatitra nataon’ny fao hoe ’mila famatsiam-bola tokoa ny mponina ambanivohitra mba hahafahany mamatsy vola ny asam-pamboleny sy izay orinasa madinika ananany 80. Fa ny fampiasana ny vola nosamborina no tsy mandeha amin’ny tokony ho izy
Ny fifandraisan i clarisse tamin ny vadiny sy tamin ny zanany, ary ny vokatr izany teo an-tokantranony no hambara eto. 14 resadresaka nifanaovana tamin-dramatoa lisy ratsifandrihamanana, tamin’ ny 10 septambra 2016 tao betongolo, tamin’ ny 03 ora tolaka andro hatramin’ ny 05 ora hariva
Tovana 1 fafana maneho ny isan’ny mpampianatra sy ny mpandraharaha ix tovana 2 fafana maneho ny isan ny mpianatra x tovana 3 fandaharam-pianarana kilasy faharoa xi tovana 4 fanadihadiana xv tovana 5 fafana fandravonana ny valin ny fanadihadiana xvi tovana 6 tahirin-kevitra manokana laparra m. Xx
Ankoatra izay, tsy tokony hodian-tsy hita ihany koa ny famerenan- desona, izay entina manombana ny fahalalana voaray. Ho an’i b ihany, dia tsy nisy mihitsy fotoana natokana ho amin’izany, fa lesona hatrany no nasesika ny lohan’ny mpianatra, nandritra ny fihaonana. Ny famerenan-desona anefa dia mampiorim-paka ny fahalalana efa azo, ary manampy amin’ny fitadidian’ny mpianatra, indrindra amin’ny fanaovana famakafakan-kevitra. Rehefa tsy misy ny famerenan-desona, fa lesona hatrany no atolotra, dia ho sarotra ho an’ireo mpianatra ny hitadidy ireo tenina mpandinika na ohabolana, entina manaporofo sy mandresy lahatra ny mpamaky ny asany. Mety hisy diso ihany koa moa ny voarain’ny mpianatra, ka tsy ho voahitsy, noho ny tsy fisian’io famerenan-desona io. Tsy ny tenina mpandinika na ohabolana ihany no ilaina averina, amin’ny alalan’ny adin-desona, fa ny tena vontoatin-desona momba ny lesona vita mihitsy. Tsy afa-miala amin’ny lesona mantsy ny fanaovana famakafakan-kevitra, satria ao amin’ny lesona no ahitana ireo hevitra vaventy manodidina ny lohahevitra resahina, ary ao no isintonana hevitra maro. Toa tsy nahatsapa izany i b, ka sarotra ihany ny hilaza, raha tafita ny fampianarana nomeny na tsia.
Ny kian-teny enti-manohatra eto dia tahaka ny ny oharina ao amin’ireo fomba fiteny ireo dia ny teny ambaran’ny iresahana. Anoharana azy ny elon-drasoahagohago sy ny basin’ilay kanosa. Te haneho eto ny mpiteny fa milaza ho manan-karena fomba fiteny ny mpiteny nefa tsy manana fahefana hampiasa izany akory.
Nikatona ny sekolin’ny mpianatra ho dokotera satria dokotera ny ankamaron’ireo mpikambana tao amin’ny vvs. Tsy nitsahatra anefa ny tolona na dia teo aza ny fisamborana. Vao mainka navesabesatra ny rivotra niainana teto madagasikara. Nitarika tolona indray i jean ralaimongo izay anisan’ny fitaratra tamin’ny mpitolona ho amin’ny tombontsoan’ny malagasy29. Hiady ho amin’ny hisian’ny fitovian-jo eto amin’ny firenena malagasy no tena tarigetrany. Ny 19 mey 1929, nisy ny ny famelaberan-kevitra niantsoana ny mpiasa malagasy hanatrika tao amin’ny cinéma excelsior teo analakely. Tamin’ny 9 ora sy sasany no voalaza fa hanomboka ny fotoana. Tamin’ny 8 ora anefa, dia efa tonga tsikelikely ny olona. Nofantenan’ny pôlisy anefa ny malagasy mahazo miditra rehefa nisokatra ny varavarana, afa-tsy ny frantsay ihany. Tezitra ny vahoaka nanoloana izany, ka dia nidina an-dalam-be nihazo ny lalàna mankany amin’ny fonenan’ny governora jeneraly, ary niantsoantso fahaleovantena ho an’i madagasikara. Io no fiantsoantsoana fahaleovantena voalohany nataon’ny malagasy30. Ny m. D. R. M
Somonga ratsy sa nokibokiboin’ny marina? Tsy ren’izy roa akory anefa ny vavako latsaka, na henony ihany fa tsy nosaininy lavitra. 126 sarotra amin’ny manam-pahefana anefa ny mandringana hatramin’ny fakany ireny asa ratsy ireny, satria ny ratsy tsy mba kely lalana hoy ny fitenenana. Mizara roa tanteraka ny endrika nisehoan’ny halatra fanaon’ny olona tamin’ity vanim-potoana ity ny voalohany dia irony halatra avo lenta, fanaon’ny dahalo ambony latabatra mikarakara taratasy fahazoan-dalana sandoka, ahafahana mamoaka na mampiditra entana tsy ara-dalàna. Mpamatsy ny fitaovam-piadiana mahery vaika, hoentin’ny jiolahy manatanteraka ny asa ratsiny. Mpikarakara ny taratasy famotsoran- keloka ho an’ireo babon’ny fokonolona teo am-panatanterahana asan-jiolahy. Ny mpanan-karena sy ny olo-manan-kaja tsongain’olom-bolo eo amin’ny
Ny fiheverana atolotray tsy hitsipaka izay voalazan’ireo mpandinika ireo izahay, fa hanolotra fomba fiheverana hafa. Izany dia miainga amin’ny fametrahan’ireo kristianina malagasy ny lohatenin’ny boky. Hita mantsy fa na dia foto-kevitra tokana aza no ao anaty boky, dia ahitana lohateny roa ho an’ny sasany dia tononkira dia tononkira ho an’ny hafa kosa dia tononkiran’i solomona. Ny stylistique izay seha-pandinihana irosoanay dia mametraka ny endrika sy ny lanjan’ny fomba filazan-javatra aman-tsarin-teny ho zava-dehibe60. Na dia izany aza, tsy atao ambanin-javatra ny hevitra. Heverinay koa fa feno ny fiheverana ara- kevitra nomen’ireo mpandinika teo ireo. Handinika ny endrika miainga amin’ireo fiantsoana ireo ny fomba fandinika hatao. Ho an’iry voalohany izay mametraka ny boky ho tononkira dia tononkira na cantique des cantiques dia miharihary ny maha-hira kanto sy maha-tsara azy raha miolotra amin’ny hafa. Amin’ity mantsy, dia re mihamafy ao an-tsaina ny lanjany. Tsy tantara na resaka novaina ho hira no aseho, fa hira tsy misy fangarony. Ny tiana haseho amin’ny hoe hira eto, dia ny hoe vetsovetsom-po omban’aingam-panahy. Ny famerenana indroa teny iray ary elanelanina kianteny dia ireo teny roa ireo, dia maneho toe-javatra tokana tsy misy fangarony.61 ohatra izaho dia izaho no handalo eny.
Ii- fepetra takiana fahazoana tsara ny lahatsoratra fahaizana manavaka ny ventin-kevitra r. H sy ny z. K amin’ny famenon-kevitra ohatra sy fanazavana fananana voambolana maro mahafantatra ny lalan-tsaina na drafitra narahin’ny mpanoratra tamin’ny fanehoany ny heviny. F manao ahoana ny tokony ho endriky ny famintinana? V tokony ho fohy sady mazava.
De nos jours, il existe différentes méthodes permettant de planifier les naissances au sein de la famille. Chacune de ces méthodes présente des avantages et des inconvénients qu’il faut connaître afin de choisir la mieux adoptée à son mode de vie, ses convictions personnelles, son âge. Il appartient donc à chacun et à chacune de contribuer à la diffusion d’une information complète et objective. Le médecin n’intervient pas à modifier la décision du couple, de la santé et au nom de la santé. Il n’est pas un moraliste. Espacer ou limiter les naissances c’est essentiellement la contraception qui agît, elle est au stade de l’intention. C’est une décision préalable. Par définition, la contraception est l’ensemble des procédés par lesquels un rapport sexuel, entre un homme et une femme est rendu non fécond, et ceci de façon temporaire et réversible. La contraception chirurgicale par ligature des trompes pour les femmes et la vasectomie pour les hommes est appelée autrefois stérilisation, mais à cause du progrès de perméabilisassions tubaire par microchirurgie restauratrice, les contraceptions ont acquis le caractère réversible. La contraception est donc un moyen réversible pour arrêter la conception pendant une durée déterminer suivant le besoin du couple. Ainsi, les méthodes que soit naturelles ou médicales visent a permettre l’union sexuelle en évitant la rencontre des cellules germinales, elles sont dites contraceptives ou anticonceptionnelles.
Araka izany, tsapa fa mitera-bokatsoa tsara eo amin’ny fampianarana ny fampifanohanana ny taranja izay mifototra amin’ny fifanampiana sy fifamenoan’ny fahalalana. Koa tsy tokony hisy intsony ny taranja hitoka-monina na hifampiolonolona ho samy mahavita tena, fa ezahina mba hifampiteraka sy hifanako ny taranja samy hafa, na eo amin’ny tanjona na eo amin’ny vontoatiny.
Nandritra ny seho nampiasana ity paikady pedagôjika iray ity teny amin’ny ltpa ambinda dia tsikaritra fa mpianatra 18 tamin’ny mpianatra 26, izany hoe 69,23 no tsy mifantoka amin’ny fampianarana fa manao zavatra hafa. Tsy azo tombanana ny fetram-pahazoan’ny mpianatra ny fahalalana omena azy. Hita, araka izany, fa fampianarana lany andro ny fampianarana tolotra, saingy iniana atao indraindray noho ny fahateren’ny fotoana.
Tolorana fisaorana ihany koa ny sekoly sy ny tompon’andraikitra isan- tsokajiny nanampy anay nandritra ny fiofanana tato amin’izao lalam-piofanana izao. Singanina amin’izany ny tale ramatoa ramanambelina henriette izay sady reny mpiahy ny andiany mamita misy ny tenanay; ary koa ny lehiben’ny sampana teny soratra malagasy andiamatoa randriamahazo jean claude, sy ramatoa rakotoson olivia. Ao ihany koa ireo mpampianatra sy mpanabe rehetra namolavola sy nanofana anay nandrantoanay fahalalana nandritra ny dimy taona. Mandrosoa hasina, mitomboa voninahitra tompoko. Tianay ihany koa ny maneho fisaorana mitafotafo ireo fianakaviana izay nanoro hevitra, nankahery ary nandrisika hatrany teo am-panatontosana izao asa fikarohana izao. Tsy nitazam-potsiny ianareo fa nanampy, tsy nitandro hasasarana, tsy nitandro vola aman-karena ka nahatojoana amin’izao dingana izao. Ho mamy ho tian’ny vola, hangidy lavitrin’ ny faty anie ianareo ary sitraka enti-matory ireny, ka hovaliana raha mahatsiaro. Tsy hadinoina ihany koa ny vady aman-janaka izay nanaiky am-pitiavana ny hanatontosana izao asa fikarohana izao, niara-niaritra ny mafy tokoa, niaiana fihafiana. Ankasitrahana feno ny fanotronanareo sy ny faharetanareo. Ho lava andro iainana anie ianareo ary hahita fahombiazana amin’izay rehetra atao. Ankasitrahana feno ny fanampiana nataon’ireo tapaka sy namana indrindra ireo mpiara-mianatra sy ny andiany ma. Mi. Ta. Niara-nitoto nahafotsy sy nahandro nahamasaka izao asa izao taminay ianareo ka tolorana fankasitrahana mitafotafo. Andriamanitry ny fiadanana anie hamaly soa anareo. Isaorana ianareo tompon andraikitra isanisany ao amin’ny kaominina vodiriana; ny ben’ny tanàna sy ny mpiara-miasa aminy, ny mpitsabo, ny mpitondra fivavahana, ny mpanabe, ny mponin’ny vodiriana rehetra, izay fototra nahazoana angona nahafahana nandrafitra izao asa izao. Ny tsiron’ny tany sy ny andon’ny lanitra anie hitrotsaka aminareo ka hisondrotanareo amin’ny ambonimbony kokoa hatrany. Ialana tsiny indrindra raha tsy voatonona eto avokoa ireo rehetra nanampy anay sy niara-niasa ary nanoro hevitra tamin’ny fanatontosana izao asa izao.
Ny zava-misy dia nibahana ny teny frantsay nanomboka tamin’ny taona 1988. Koa tonga akaiky kokoa ireo olona nianatra ny teny frantsay noho ny teny malagasy ny gazety. Nasiana pejy maromaro amin’ny teny frantsay mantsy tao amin’ny gazety hatramin’izay. Nahoana ? Satria ireo olona mahay miteny frantsay no afaka mividy gazety fa manana ny fahefa-mividy ambony.
Karazany famaritana tombana azo atao tombana fandrefesana ny fahalalana azo fitsapana ny fahalalana ananan’ny mpianatra momba ny lesona teo aloha sy ny fahalalana fototra ananany mikasika ny lesona hatao -fametrahana fanontaniana -famintinana anatina fehezan-teny iray ny fahazoana ny lesona totosaina rehefa manao lesona vaovao tombana famolavolana famantarana ny fahatraran’ny tanjona napetraky ny mpampianatra famantarana ny fivoaran’ny fari-pahalalan’ny mpianatra ahafahana manohy na miverina amin’ny fampianarana asa an-tarika arahina famelabelaran- kevitra -fanadihadiana ifotony -lalao an-tsehatra -tatitra vaky boky -ady hevitra -famelabelaran-kevitra tanterahina mandritra ny fampitana fahalalana ny tombana famaranana famantarana ny fari- pahafehezan’ny mpianatra fahalalana anatina fe- potoana voafaritra -fanontaniana momba ny lesona -fanadihadiana lahatsoratra -famakafakan-kevitra atao isaky ny iray volana na telo volana, na any amin’ny faran’ny taom- pampianarana ho an’ny kilasim- panadinana
Vanim-potoana ity. Tsy inona moa izany fa ny fialan’ny sivana an-gazety ny taona 1938. Nanomboka nivoaka tsikelikely tamin’ny gazety ny hevitr’ireo tia tanindrazana sy ireo mpitari-tolona malagasy, na dia nosembanin-drahona kely ihany aza izany noho ny fahafatesan-dralaimongo ny taona 1943.61 nazoto nampita hafatra, torohevitra; fampianarana sy fanabeazana mihitsy ireo avara- pianarana, mba hamerenana ny sain’ny malagasy hifantoka amin’ny maha izy azy. Fantatry ny olona tsikelikely amin’izay ny tena momba azy sy ny tanindrazany. Ny maha izy azy tanteraka mihitsy no nanomboka nazava tamin’ny malagasy, satria araka ny efa voalaza, dia ny taona 1931 no efa nivoaka miandalana tao amin’ny gazety vaovao frantsay-malagasy ny tantaram-pirenena talohan’ny fanjanahantany, ireo olo-manga malagasy; ary ny fomba amam-panao mampiavaka azy. Niezaka ihany koa ireo mpanao gazety malagasy nampahery hatrany ny vahoaka mba tsy ho kivy fa hanana faharetana eo am-pitakiana ny fahafahana. Tsy nahagaga raha nasehon’ny vahoaka miharihary ny fahavononany hiasaraka amin’i frantsa. Rehefa nisy fifidianana izay ho solombavam-bahoaka hisolo tena an’i madagasikara any paris mantsy ny 18 nôvambra 1945, dia ravoahangy sy raseta, izay mpitari-tolona malagasy no lany. Hoy i andry andraina milaza izany natao ny fifidianana solombavam-bahoaka teto madagasikara. Lany ravoahangy teo amin’ny faritra nilatsahany. 62
Ary ny tanjona farany izay tsy kely indrindra, ity voka-pikarohana ity no anisan’ny singa iray ahafahana mamelona sy mitahiry ny momba ireo vakoka sy kolontsaina malagasy izay mety tsy ho hita intsony eny anivona’ny fiarahamonina manoloana ny rivo-baovao mifofofofo entin’ny fandrosoana.
Azo lazaina fa vao eo an-dalam-panitarana sy fanatsarana ny tetikasa ny ong fanamby sy ny mponina ao antsahabe- atsinanana. Na izany aza dia efa betsaka ireo tombon-tsoa azon’ny tantsaha tamin’ny fiaraha-miasan’izy ireo. Misy ny vokatra mivantana azo tamin’izany fiarovana mafy ny harena voajanahary ka mahatonga ny fidiram-bola vaovao ho an’ny mponina. Tsapa ihany koa fa samy mahazo tombon-tsoa ny tsirairay, ny isam-pianakaviana. Tsy vitan’ny nameno ny banga teo amin’ny filàna andavanandro izy fa nanatsara ny fari-piainan’ny tantsaha mihitsy. Nitondra fivoarana teo amin’ny toe-tsaina izay inoana fa hitondra akony lehibe eo amin’ny fampandrosoana ny faritra. Nisy ihany anefa ireo zavatra tsy nahatomombana ny tetikasa antsakany sy andavany. Anisan’ny sakana lehibe tamin’izany ny tsy fitovian’ny fahalalana eo amin’ny tantsaha sy ny teknisianina. Izany koa anefa no mitarika ny tsy fandraisana andraikitra ankoatra ny fahateren’ny fotoanan’ny mpamboly. Manampy izany ny tsy fifampitokisana ka mahatonga ny sasany hialangalana. Noho ny fahatsapana ireo olana ireo dia nezahina ny nanolotra soso-kevitra mety hahatsara ny fiara-miasan’izy ireo. Noresahina voalohany ny mba hanaovana asa raikitra ny asan’ny mponina mba hifantohany amin’ny asany; teo koa ny fanairana ny tantsaha handray andraikitra mba hananany fahaleovan-tena maharitra. Mba tsy hampivoana ny tanjon’ny tetikasa dia nezahina nampahatsiahivina ny ong fanamby sy ny mpanao asa fampandrosoana toa izao ireo dingana entina mampahomby ny tetikasa entiny.
Fandefasana horonatsary fanadihadiana ho fanentanana ny mpianatra hitozo amin’ny fianarana tia mijery horonan-tsary ny mpianatra. Nararaotin’ny mpiandraikitra ny tetikasa aef izany ka mandefa horonantsary izy isaky ny manao fanentanana ny mpianatra hitozo amin’ny fianarana. Alefa ao anaty efitrano iray malalaka ny horonantsary ho hitan’ny mpianatra rehetra. Ny horonantsary zazavavy aho novokarin’ny aef miaraka amin’ny unicef no nofidin’izy ireo halefa. Ny vontoatin’io horonantsary zazavavy aho io, dia ny antony samihafa mahatonga ny ankizivavy tsy ho afaka mianatra na manohy fianarana.
Tsy haitsikera tokana no nampiharinay tamin’ity asa fikarohana izay nataonay ity fa maro dia ny fomba fijery logico-deductive izay miompana amin’ny fampifandraisana ny fizarana tsirairay. Teo ihany koa ny fomba fijery miompana amin’ny tantara izay mifamatotra amin’ny fampianarana. Farany, nampiasainay ihany koa ny tsikera ara-psikopedagojika, satria miresaka fampianarana sy fanatsarana ny fampianarana dia tsy maintsy fantarina ny mpianatra ampianarina.
Ao amin’ny tapany faharoa kosa izy dia mitanisa ireo olona samihafa tia ny hiantefan’ny asa sorany. Maro dia maro tokoa izy ireny tsy ny tia azy ihany no hanoratany, fa na dia izay tsy tia azy koa aza. Entina manatevina izany fahaizan’ny mpanoratra izany dia omeny fahafinaretana ihany koa ny sofina, amin’ny alalan’ny rima eo amin’ny fihainoana ny poezia. Ampiasainy ny rima hahafinaritra ny maso. Hitondra fanazavana misimisy kokoa izahay arka ny fisehon’ireny rima ireny amin’ity fizarana manaraka ity.
Raha akapoka ho iray izay voalaza rehetra izay, dia hita fa tsy nisy fiovana na filefahana mihitsy ny fanagiazan’ny mpanjana-tany ny toekarena malagasy. Vao mainka aza nataony am-pihimamba avokoa ny fitrandrahana ny harena teto madagasikara. Teo amin’ny fiainam-piarahamonina indray dia hita fa nakorontany ambony ambany mihitsy ny firaisankinan’ny malagasy, satria nisy ireo mpisolelaka izay nihanahazo vahana ary eo koa ireo nitazona ny maha- malagasy azy, izay tratry ny hazakazaka arahin-tosika. Mba nanao ahoana kosa ny zava-misy teo amin’ny lafiny kolontsaina sy ny fampianarana tamin’ity vanim-potoana ity?
Ny fampianarana ny teny ibeazana sy ny gazety moa no lohatenin’ ity asa fikarohana ity. Misy fizarana lehibe telo nentinay nandinihana izany lohahevitra izany. Nojerena tao amin’ny fizarana lehibe voalohany aloha ny amin’ny paika ankapobeny momba ny gazety. Misy mantsy ny itovizan’ny lahatsoratra an-gazety amin’ny lahatsoratra rehetra, na dia eo koa aza izay toetra iavahany. Ny lahatsoratra moa no tena androatokon’ny zavatra fahita ao anaty gazety. Iraisan’ny lahatsoratra an-gazety amin’ny lahatsoratra hafa àry ny toetrany tony na koa miretsika sy miaina. Ary ireo koa anefa dia mety hanoritsoritra, na hitantara, na hampahalala, na hanazava, na handresy lahatra, arakaraka izay hafatra kendren’ny mpanoratra ho tonga any amin’ny mpandray na mpamaky ny gazety. Lehibe io fampitan- kafatra io eo amin’ny lahatsoratra iray, koa heverina fa raha tiana tokoa ny hahatafita ny hafatra, dia tokony hazava na ny hafatra na ny teny ampiasaina ahampitana azy.
Notifirina androany alakamisy 15 oktobra 1896 maraina, tao ambany andrefan’antaninarenina ny prince ratsimamanga sy rainandriamampandry 16 voninahitra. 123 hatramin’ny ady nifanaovana tamin’ny mpanjana-tany ihany koa manodidina ny taona 1947 , dia noheverina ho fitaovam-piadiana, ho fanehoana ny alahelo sy hetaheta ny asa soratra teto madagasikara. Natao izy ireny mba hanafahana ny tany tsy hofehezin’ny hafa. Ho an’ny mamatonalina, tsy miteny mivantana amin’ny mpitondra fanjakana izy, mba hananarana sy hanoroana lalana azy ireo, fa ny fiainan’ny mponina sy ny zava-manjo ny vahoaka no asehony ao anaty asa soratra. Ny fitaomana mba hitolona, ny fampisehoana an-karihary ny tsy mety ataon’ny mpitantana ny fanjakana, dia toa fanefena lalana, na tondrozotra atao eo anoloan’ny mpitarika. Voalaza ao anatin’ny asa sorany avokoa mantsy ny mety sy ny tsy mety ataon’ny mpitondra. Ary ny fahitana izany no tokony hanovany ny fomba famindrany sy fitantanany ny firenena. Mitantara izany, ohatra, ity tononkalo iray ity ekeko, nefa 124 ekeko tsotra izao fa manan-kery ianao manampatra lalàna satria manam-pahefana
Raha ny marina, tsy tsapa, tsy hita ny endriky ny fiainana. Ampitahaina amin’ny hena manta be ozatra izy tsy laitra kaikerina, tsy voatelina, tsy ahazoana fahafinaretana rehefa hanina. Fanovana endri-javatra azo avy amin’ny fanafiana ny toetran’ny anoharana ny oharina no hita eto. Mandoko ny hakivian’ny mpiventy manoloana ny fisondrotry ny vidim-piainana. Mifintina ny filazan-javatra ka manome endrika ny hira gasy. Mafonja anefa ny hevitra sy ny fihetseham-po raketiny ka mampisy lanja ny zavatra tantaraina .
Teny ao anatin’ny sokajy anarana ny voanteny irafetan’ny mpanoritra i amin’ireo ohatra ireo; ny mamaritra ireo teny ireo no asan’ny mpanoritra i. Ny fanoratana ny mpanoritra i mitambatra amin’ny anarana faritany dia manambara ireto zavatra manaraka ireto olona tsy dia hajaina loatra na tsy mifankahazo am-po amin’ny tena no ambara. Ohatra nangasihasy ivao ; tanàna no tondroina. Ohatra ikalamavony, isoraka, ilakaka.